Ummara 600 v. Chr. ham Griechn aus Phokaia in Kloaasien a Kolonie an da Mündung vo da Rhône gründet und sie Massalia ghoaßn. Späta war's a wichtige römische Stådt. 481 is de Stådt an de Westgotn, 511 an de Ostgotn, 536 an de Frankn und 879 an Niedaburgund kemma. Nachdem de Sarazenen sie zerstört ham, is de Stådt im 10. Jåhrhundert wieda aufbaut und am Vicomtes de Marseille untastellt worn. Zwischen 1216 und 1218 is Marseille selbstständige Republik worn und am End 1481 zua Frankreich kemma.